Koning Dingaan se fontein is volgens Zoeloe-oorlewering die bron waaruit Dingaan sy drinkwater laat skep het. Die Mtonjaneni-bron lê 20 km noord van Melmoth langs die R66-pad na Ulundi en Vryheid. Dit is by die Mtonjaneni Lodge by die koördinate 28° 28′ 15.41″ suid en 31° 20′ 19.09″ oos. Dit was Zoeloegebruik dat hul koning die onbetwiste reg gehad het op skoon drink- en badwater. Water was dikwels besoedel weens die baie mense en beeste by die koninklike kraal. In die tyd van Dingaan was die fontein by Mtonjaneni (“by die fontein”) so ‘n onbesoedelde bron. Elke dag het ‘n groep bevoorregte meisies onder die wakende oog van impi’s die 8 km van Dingaanstat (UMgungundlovu) na die fontein gestap om hul kleipotte met vars water te vul en dan weer teruggestap om die water by die koning se kraal af te lewer. https://www.zululandroute66.co.za/directory/king-dinganes-spring/ http://www.battlefieldsroute.co.za/place/dinganes-spring/